Мустаевца яцара талламхойн тоба. Иза шена мах белча, Эвтархойн Ахьмадан ч1ирхошна г1о деш хиллера. 1еха а вина к1ело т1ехьажо г1ертара, я вен а вийна цуьнан докъах мах эца: цуьнан ч1ирхошкара, т1аккха дакъа д1алург Эвтархошкара. Амма Ахьмад иштта зен ван хьаъволуш къонах вацара. И кхийтира шен мостаг1чун х1илланах, Ахьмада тоьхначу тоьпо вийра зуламхо. Иза паччахьан отрядера цо ден зуламаш а хиъна д1аваьккхина дуккха а хан яра. Цунна масех къоман мотт хаьара, некъаш довзара, нехан ч1ираш муьлхачу ярташкахь ю хаьара. Барам-чот яцара цо диначу а, деш долчу а зуламийн.